பூவாய் மலரும் நாள்

பூவாய் மலரும் நாள் வேதா. இலங்காதிலகம் பூவாய் மலருமொரு நாள்! பூமியில் இந்த நாள்! பூவாசனை வீசட்டும் செயலில்.! பூரிப்பை அள்ளித் தரட்டும்.! புது அனுபவம் காத்திருக்கும்! புதுச் சரித்திரம் தொடங்கலாம்.! பூத்திடும் பல முயற்சிகள் ! பூரணத்துவம் ஆகலாம் நிதம்.! நீவிடும் பூபாளமாய் விரியும்! நாள் எம்மை ஆள்கிறதா! நாளை நாம் ஆள்கிறோமா! கோள்களின் வெற்றி வினையா! புதிய உயிர் பிறக்கும்.! புன்னகை, புளகாங்கித நாளாகும்.! புகழுடை உயிர் மறையும்! புதிராகித் துயில் துறக்கும்.! அவமானம் அள்ளி வராத ! சுயமானம் காக்கும் ஒரு! வெகுமானம் நிறையும் நாளாகிக் ! கவலைகள் தெரியாத நாளாகட்டும்.! அருவியென அறிவுச் சாரலான! அரும் வாசிப்பில் மூழ்கும் ! ஒரு விவரத்திரட்டான ! பெரும் அறிவு நாளாகட்டும்.! நுரை பொங்கி அருவருப்பூட்டி! திரையிடும் பல வினைகளிற்கு ! இரையாகும் நாளாகவின்றி! இரையாகாத நன் நாளாகட்டும்